jkorsvik/nowiki_second_scrape_merged huggingface dataset:
John Roland Houghton

John Roland Houghton (født 19. november 1944 i Epsom, Surrey, Storbritannia, død 11. oktober 2022 i Bærum, Norge) var en britisk industridesigner, bosatt i Norge siden 1971. Han arbeidet for Philips og Gustav A. Ring før han startet sitt eget freelance designfirma, Anglo Nordic Design A/S[1] i 1980. I løpet av freelanceperioden mottok han Merket for god design av Norsk Designråd 40 ganger som følge av arbeid utført for norske og utenlandske bedrifter. John var mest opptatt av kunst i form av sine skulpturer og bilder, men også utvalgte designprosjekter eller som rådgiver innen design, utforming og materialer (f.eks. plast, hvis egenskaper han kjente godt). 


== Utdannelse og karriere ==
John Houghton hadde en bachelorgrad i Industrial Engineering fra Aston University, Institute of Arts and Design, Birmingham, Storbritannia. I 1968 begynte John hos Concern Industrial Design Centre, Philips N.V., i Eindhoven, Nederland, hvor han arbeidet frem til han flyttet til Norge i 1970. Fra 1971 til 1976 jobbet han hos Gustav A. Ring (som i sin tid ble kjøpt av Stentofon AS, nå Zenitel) hvor han blant annet utformet utseendet på deres nye interkom, Ringmaster Tridex som han på Hannover-messen i 1979 fikk forløperen til Gute Industrie Form prisen for. I 1977 flyttet han tilbake til Eindhoven med familien og arbeidet igjen for sin tidligere arbeidsgiver, Philips. I løpet av de neste to årene ble han klar over at han ikke ville kunne formgi de produktene han ønsket dersom han ikke jobbet for seg selv, og han flyttet tilbake til Norge med familien i 1979. I 1980 startet han Anglo Nordic Design A/S som selvstendig næringsdrivende.


== Utvalgte priser og produkter ==
Wing Pan[2], produsert av finske Hackman[3], har fått følgende priser: Fjerde pris i Hackman Design Competition 200, Finland 1990; Formland-prisen[4], København, Danmark, 1991; Merket for god design, Oslo, Norge, 1991; Timbale d'Or, Arts Cuisine, Paris, Frankrike 1992; Best of the Best Design Innovations 1992, Design Zentrum Nordrhein, Tyskland.
Den norske Designprisen ble tildelt Tandberg Educational for Tandberg Language Laboratory[5] i 1986 og til Simrad Subsea for Bridge Line i 1990.
På Hannovermessen i 1979 fikk Ringmaster Tridex en designpris og Norsk Computer Industri Modular Unix[6] (NCI) oppnådde designprisene Gute Industrie Form i 1989 og 1990.
I Kunstindustrimuseet står to av Johns produkter utstilt på permanent basis.
Magcom-telefonen.
Flere av hans produkter og tegninger[7] er å finne på Norsk Teknisk Museum på permanent basis.


== Referanser ==
Varingskollen

Varingskollen er en ås i Nittedal kommune i Akershus. Den har en høyde på 546 meter over havet og er et kjent landemerke i Hakadal. Til tross for sin dominerende posisjon og gode synlighet fra flere steder på Romerike er Varingskollen hverken det høyeste punkt i Nittedal (Blekketjernshøgda) eller i Akershus (Fjellsjøkampen).


== Historie ==
Varingskollen er et gammelt vardested allerede fra eldre jernalder og har også sitt navn knyttet til dette (forstått som 'vaktmannskollen'). Tidligere i moderne tid sto det også et utkikkstårn på toppen. I dag er kollen mest kjent på grunn av skisenteret ved samme navn. Varingskollen holdeplass på Gjøvikbanen ligger ved foten av fjellet.


== Geologi ==
Varingskollen ligger i Oslofeltet og består hovedsakelig av vulkansk nordmarkitt, en lys rødbrun kvartssyenittbergart. Selv om bergarten er vulkansk, finnes det ikke holdepunkter (slik som lavaførende rør) for at Varingskollen har vært en vulkan. Bergarten som Varingskollen består av ble dannet nede i jordskorpen og gradvis avdekket ved erosjon av fjellmassen over.


== Friluftsliv ==
På østsiden av fjellet ligger Varingskollen skisenter, offisielt åpnet i mars 1963. Det første verdenscuprennet i alpint i Norge ble avholdt der 24. februar 1968. Storslalåmrennets herreklasse ble vunnet av  Werner Bleiner, Østerrike  foran Dumeng Giovanoli, Italia og Edmund Bruggmann, Sveits med Håkon Mjøen på fjerdeplass. Kvinneklassen ble vunnet av Fernande Bochatay, Sveits foran Isabelle Mir, Frankrike og Kiki Cutter, USA. Beste norske ble Aud Hvammen på 13.-plass.Ellers er kollen et populært og godt egnet utfartssted sommer som vinter. Hakadal IL etablerte på begynnelsen av 2000-tallet en lysløype og skistadion i umiddelbar tilknytning til skisenteret. Hvert år arrangeres også motbakkeløpet Varingskollen Opp.


== Referanser ==


== Eksterne lenker ==
Varingskollen skisenter
Confirmit

Confirmit AS er et norsk IT-selskap. Det utvikler analyseverktøyer for meningsmålinger. Confirmit AS har 230 ansatte samt kontorer i Norge, England og USA.Det hadde en omsetning på elleve millioner i annet kvartal i 2008. Confirmit AS fikk et driftsresultat på én million kroner.
Administrerende direktør/daglig leder er Henning Hansen.
Confirmit AS ble stiftet 7. oktober 1996.


== Alexander Vik ==
Sebastian Holdings, som blir kontrollert av Alexander Vik, eier mer enn nitti prosent av aksjene per 1. august 2008. Det innebærer at Vik kan tvangsinnløse de andre aksjonærene.
Han har vært investor i Confirmit AS siden 2001 og er styremedlem. De seneste to månedene har han per 1. august 2008 kjøpt seg opp til en kontrollerende posisjon.


== Referanser ==


== Eksterne lenker ==
Offisiell hjemmeside (på engelsk)
Macrotocinclus

Macrotocinclus er en liten gruppe harniskmaller.
Den består av to arter som har blitt flyttet ut fra den nært beslektede gruppen Otocinclus.
De er små fisk som lever i ferskvann.


== Eksterne lenker ==
(en) Macrotocinclus – oversikt og omtale av artene i WORMS-databasen 
(en) Macrotocinclus i Global Biodiversity Information Facility 
(en) Kategori:Macrotocinclus – bilder, video eller lyd på Wikimedia Commons 
Macrotocinclus – detaljert informasjon på Wikispecies
Lauvøya (Dønna)

Lauvøya (tradisjonell uttale låvøiæ) er en øy i Dønna kommune på Helgeland.  Det er ikke lenger fast bosetning på øya.
Eiendommen Lauvøya tilhørte fra gammelt av Herøy kirke.  I 1777 fikk Ole Hartvigsen Jentoft løyve til å drive gjestgiveri i handelshuset på øya.  I 1801 kjøpte Jentoft eiendommen, ved å gjøre en byttehandel der han overdro eiendommene Skorpa og Sørra til kirkegodset.
Handelshuset på Lauvøya ble drevet fram til midt på 1900-tallet.  Lauvøya hadde postkontor (Lauvøy i Helgeland, Løvø i Helgeland) til tidlig på 1960-tallet.  På 1920-tallet var det også en sildoljefabrikk på øya.
I 1965 kjøpte Helgeland Skogselskap Lauvøygarden, og det meste av eiendommen, 315 dekar, ble i årene 1965-67 tilplantet med 92 000 sitkagran.  Innmarka måtte plantes opp igjen i 1969 og 1970. Sitkagrana på Lauvøya har vokst særskilt godt.  
På slutten av 1990-tallet overdro Skogselskapet våningshuset til Dønna kystlag. Utenom våningshuset er det meste av hus knyttet til handelsstaden revet, men mange strandsitter- og husmannsstuer er ennå i bruk som hytter.


== Lille Lauvøya ==
Ved siden av Lauvøya, som også blir kalt Store Lauvøya, ligger Lille Lauvøya.  Denne øya er også avfolka nå.


== Kilder ==
Øyvind Jensen: «Lauvøya i Dønna» i Årbok for Helgeland 1986 ISBN 82-90148-45-3
Kåre Hansen: «Drukkenskap, Fylderie og Uskikkeligheder... Om bakgrunnen for noen av de første gjestgiveriene på Helgeland» i Årbok for Helgeland 1998/99 ISBN 82-7866-007-7
Arvid Sveli 1980: Helgeland Skogselskap gjennom 75 år


== Eksterne lenker ==
O. Rygh: Norske Gaardnavne
Om Lauvøya på www.bjornsmartnan.no
Luol Deng

Luol Deng er en engelsk basketballspiller fra Sør-Sudan som spiller for det amerikanske laget Miami Heat og for Englands herrelandslag i basketball. Deng spiller small forward på banen, og startet sin NBA-karriere i 2004 etter å ha gått ett år på Duke University.


== Tidlig liv ==
Loul Deng nedstammer som Dinka fra Sudan og er en av en søskenflokk på ni. Stammen er kjent for å lage noen av verdens høyeste personer.
Da Deng var liten jobbet hans far, Aldo Deng, som transportminister for Sudan. Senere måtte Loul, sammen med hans familie, flykte til Egypt på grunn av den sudanske borgerkrigen. Da Loul Deng kom til egypt med hans familie, møtte han den gamle NBA-stjernen Manute Bol, forøvrig også en annen Dinka. Av Bol lærte Luol Deng og hans bror hvordan man spilte basketball. I 1993 fikk Deng-familien asyl i England. Da dro de til South Norwood i London.
I England utviklet Loul en interesse for fotball og basketball. Luols bror spiller nå profesjonelt basketball i England og enda to av hans søsken har spilt basketball på college i USA.
I 2007–2008-sesongen donerte Deng $50 (ca. 300 kroner) per scoring til «ninemillion.org», og $50 per scoring til «United Nations Foundation’s Nothing But Nets initiative».


== NBA-karriere ==


=== Phoenix Suns ===
I første opptaksrunde 2004 ble Luol Deng trukket opp til NBA-laget Phoenix Suns. Men allerede det samme året, 24. juni 2004, ble Deng byttet bort til Chicago Bulls mot Bulls første opptaksrunde, rettighetene til å trekke opp Jackson Vroman og penger.


=== Chicago Bulls ===
I samme året som Luol Deng ble trukket til Phoenix Suns ble han byttet, som nevnt tidligere, til Chicago Bulls. Deng ble fornøyd i klubben og han spiller fortsatt for Chicago Bulls. Det var en tid da Chicago Bulls hadde problemer med å sikre seg en kontrakt med stortalentet, men det hele løste seg til slutt da Bulls ga Deng en kontrakt der Deng blir lønnet mellom ti og 14 millioner dollar hvert år, noe som tilsvarer mellom 55 og 80 millioner kroner.


=== Statistikker fra NBA-karrieren ===


==== Tegnforklaring ====


==== Sesongen ====


==== Sluttspillet ====


== Referanser ==


== Kilder ==
Deng bio hos NBA


== Eksterne lenker ==
(en) Luol Deng – Olympedia 
(en) Luol Deng – Sports-Reference (OL-resultater – arkivert) 
(en) Luol Deng – Storbritannias olympiske komité 
(en) Luol Deng – FIBA 
(en) Luol Deng – eurobasket.com 
(en) Luol Deng – Basketball-Reference.com
Pulau Ujong

Pulau Ujong (malayisk: 'øya ved enden av  halvøya') er et av flere gamle uoffisielle navn på øya Singapore, som er hovedøya for øystaten Singapore.


== Kilder ==
Victor R Savage, Brenda SA Yeoh (2004), Toponymics A Study of Singapore's Street Names, Eastern University Press, ISBN 981-210-364-3
Nenad Novaković

Nenad Novaković (født 14. juli 1982 i Titovo Užice, det daværende Jugoslavia) er en serbisk målvakt som nå spiller for FC Nordsjælland i Danmark.


== Klubbfotball ==


=== Tidlig karriere ===
Novaković tilbrakte sine første år som fotballspiller hos de serbiske lagene FK Radnicki Kragujevac og FK Napredak Kruševac, før han ble utenlandsproff. Novaković gikk så til Køge BK i 2005, før han gikk videre til Odense BK i 2006. Der fikk han ingen seriekamper.


=== Reggina ===
Novaković dro så videre til Italia, hvor han signerte for Reggina i 2007. Der ble han 2. valget, og fikk bare tre seriekamper, før han gikk på utlån til Aalesunds FK.


==== Utlån til Aalesunds FK ====
3. august 2008 ble det klart at Novaković gikk på et halvt års utlån fra Reggina til Sunnmøre og Aalesunds FK.


== Referanser ==


== Eksterne lenker ==
(en) Nenad Novaković – Transfermarkt 
(en) Nenad Novaković – WorldFootball.net 
(en) Nenad Novaković – Soccerway 
(en) Nenad Novaković – FBref 
(en) Spillerprofil på espnfc
(en) Spillerprofil på Sky Sports
Bangka

Bangka er en indonesisk øy som ligger øst for Sumatra avskilt av Bangkastredet. Øya hadde i 1990 en befolkning på 625 000 og har et areal på 11 910 km². 
Sundet mellom Bangka og den store naboøya Belitung heter Gasparstredet; det forbinder Sør-Kina-havet med Javahavet.
Øyas største by heter Pangkalpinang. Øya er et av verdens største produktionssentre av tinn. Pepper produseres også.
So You Think You Can Dance (sesong 3)

So You Think You Can Dance, forkortet SYTYCD, er en amerikansk talentkonkurranse. I USA går programmet på FOX, mens det i Norge blir sendt på TVNorge. Sesong tre hadde premiere i USA. Vinneren av sesong 3 ble Sabra Johnson, der hun slo Danny Tidwell, Neil Haskell og Lacey Schwimmer i finalen.


== Personell ==
Programleder: Cat Deeley
Faste dommere:
Nigel Lythgoe
Mary Murphy
Gjestedommere:
Dan Karaty
Mia Michaels
Debbie Allen
Adam Shankman
Wade Robson
Shane Sparks


== Audition ==
Som siden i 2006, er nedre aldersgrense 18 år, og 30 år er øverste. Deltagere som er over 30, kan få en opptreden på programmet uansett, men personen kan ikke komme videre. De som gikk videre fra audition gikk til Vegas-uken, der dommerne valgte topp 20. Auditionrunden for sesong 3 ble holdt i disse byene:

New York City, New York
Chicago, Illinois
Los Angeles, California
Atlanta, Georgia


== Topp 20 ==


=== Kvinner ===


=== Menn ===


== Elimineringskart ==


== Dommernes favorittnumre ==
Fet skrift = finalist


== Turné ==
Som i sesong 2, reiste de 10 beste deltagerne på turné rundt i USA. Turnéen var i 10 uker og besøkte 50 byer. Lacey Schwimmer ble skadet før turnéen, og da ble hun erstattet i noen av numrene av andre topp 20-finalister denne sesongen; Shauna Noland, Anya Garnis og Jaimie Goodwin.


== Priser ==


=== Emmy Awards ===


=== Teen Choice-priser ===
Michigan Avenue (Michigan)

Michigan Avenue er en av de store veiene i Michigan før motorveienes inntog. Den gikk igjennom delstater fra øst til vest der den følger den tidligere ruten til U.S. Route 12 som igjen fulgte Chicago Road, en tidligere millitærvei. I dag følger Michigan Avenue en usammenhengende rute, fra sentrum av Detroit til Hayes State Park i Lenawee County der den følger den nåværende US 12. Vest for dette er veien kjent som US 12 (vest for møtepunktet med U.S. Route 127 er veien også kjent som Chicago Road).
I Detroit er Michigan Avenue en av fem store avenyer (sammen med Woodward, Grand River, Gratiot og Jefferson som ble skissert av overdommer Augustus B. Woodward i 1805 og går i fra sentrum av Detroit i forskjellige retninger. Som de andre avenyene strekker veien seg over grensen til Detroit og fungerte historisk sett som en hovedakse for urban ekspansjon utenfor Detroit og som hovedgate i mange små byer langs dens rute. Veien var en viktig bosettelses- og handelsrute mot vest og forbandt vannruten igjennom De store sjøer fra øst til Chicago i vest uten å måtte ta den lange ruten på vannet rundt den lite bosatte nordre delen av Michigan.
Tiger Stadium var hjem til Detroit Tigers fra 1895 til 1999 og var lokalt kjent som «The Corner» (Hjørnet) og refererte til dens beliggenhet på hjørnet av Michigan Avenue og Trumbull Street i Detroit.
Tempeltrefamilien

Tempeltrefamilien (latin: Gingkoaceae) inneholder i dag bare arten tempeltre (Gingko biloba) som den eneste overlevende arten av en stor gruppe nakenfrøede planter som hadde sin blomstringstid i jura- og krittiden. Fossiler av ginkgoer er blant annet vanlig på Svalbard.
Familien er lette å kjenne igjen på bladene, som er håndnervet i stedet for fjærnervet, og i struktur kan minne om en stor, flat barnål. Bladene har et stort innhakk i enden og kan være hjerteformede (med bladnervene pekende ned mot spissen). Hos mange arter er det også sekundære hakk på hver side, slik at bladet blir firfliket, og hos noen fissile arter er det enda flere fliker.
En annen art, Ginkgo adiantoides, er utryddet i relativt ny tid.


== Slekter ==
Det er fire slekter som regnes med til familien, de fleste av dem er beskrevet fra funn fra tidlig kritt ved Bureja-elven i Russland:
Ginkgoites, en gruppe med dypt flikede blader
Baiera, blader delt helt inn til basen
Allicospermum, fossile frukter som kan være fra en av de andre slektene
Ginkgo, den nålevende slekten


== Referanser ==


== Eksterne lenker ==
(en) Tempeltrefamilien i Encyclopedia of Life 
(en) Tempeltrefamilien i Global Biodiversity Information Facility 
(no) Tempeltrefamilien hos Artsdatabanken 
(sv) Tempeltrefamilien hos Dyntaxa 
(en) Tempeltrefamilien hos Fossilworks 
(en) Tempeltrefamilien hos ITIS 
(en) Tempeltrefamilien hos NCBI 
(en) Tempeltrefamilien hos The International Plant Names Index 
(en) Tempeltrefamilien hos Tropicos 
(en) Kategori:Ginkgoaceae – bilder, video eller lyd på Wikimedia Commons 
Ginkgoaceae – detaljert informasjon på Wikispecies
Ellen Strøm

Ellen Strøm (født 29. april 1955) er en norsk agronom og foreningskvinne. Hun var tidligere tillitsvalgt og medarbeider i Dysleksiforbundet og er portrettert i Jan P. Hagbergs bok Ett år i Ellens liv, om mobbing, dysleksi og det tredje øye som ble utgitt i 2008.


== Bakgrunn og arbeid ==
Ellen Strøm er oppvokst på Norderhov prestegård på Ringerike i Buskerud, der foreldrene hennes var gårdsforpaktere.   Hun har blant annet treårig videreutdanning ved Buskerud landbruksskole, der hun var ferdig i 1978.  Strøm kjøpte senere Norderhov prestegård, sammen med sin tidligere ektemann, og overtok dermed driften av gården hvor hun hadde vokst opp, inntil paret skilte lag.
Strøm har i det offentlige rom vært en profilert dyslektiker som har kjempet for en ny forståelse av eget og andres handikap. Strøm har hatt en rekke tillitsverv, hvorav 13 år som leder av den regionale Dysleksiforeningen for Buskerud. Som lokalpolitiker har hun representert Sosialistisk Venstreparti som vararepresentant i Ringerike kommunestyre. Inntil hun ble langtidssykemeldt arbeidet Strøm med ulike prosjekter som kontormedarbeider i Dysleksiforbundet. 
I 2008 utgav teologen, forfatteren og lederutvikleren Jan P. Hagberg boka Ett år i Ellens liv, om mobbing, dysleksi og det tredje øye på print on demand-forlaget Kolofon forlag i Oslo. I boka som er illustrert med 52 kunstfotografier av Ellen Strøm, skriver Hagberg om hennes erfaringer med dysleksi og et voksent liv som dyslektiker. Boka ble i Dagbladet kritisert av forlags- og pressefolk fordi den i flere kapitler ensidig beskriver en identifiserbar arbeidskonflikt. I boka blir hovedpersonen framstilt som et mobbeoffer med posttraumatiske stressreaksjoner og som en varsler, mens «sjefen» blir beskrevet utfra fem kriterier for mobbing som herskerteknikk. Den 30. mars 2009 ble Ellen Strøm, begrunnet i hennes lange sykefravær, oppsagt fra sin stilling i Dysleksiforbundet med virkning fra 30. mai 2009Strøm er i dag en selvlært og "offroad"-kunstfotograf som med sin dysleksi som ressurs formidler ordløse budskap som berører mange. Strøm har hatt flere salgsutstillinger (5) med fotografier og fotografikk på henholdsvis papir, lerret, plexiglass og oksidert kunstglass. Videre holder Strøm kåserier og foredrag, gjerne rundt temaet dysleksi som hun kaller «skammens handikap».


== Referanser ==


== Eksterne lenker ==
Ellen Strøms hjemmeside
Reklameside for boka «Ett år i Ellens liv»
Friidrett under Sommer-OL 2004 – Maraton kvinner

Maratonløping, kvinner ved Sommer-OL 2004 ble gjennomført den 18. august med start i Marathon og målgang i Kallimarmaro Stadion – Marmorstadion – Panathinaikos stadion – samme arena som ble benyttet da Sommer-OL ble arrangert i 1896.
Stine Larsen representerte Norge og kom på 24.-plass.


== Medaljører ==


== Resultater ==
Alle resultater angis i timer.minutter,sekunder


== Rekorder ==


=== Verdensrekord ===
Paula Radcliffe, Storbritannia – 2.15,25 – 13. april 2003 – London, Storbritannia


=== Olympisk rekord ===
Naoko Takahashi, Japan – 2.23,14 – 24. september 2000 – Sydney, Australia


== Eksterne lenker ==
Resultater Arkivert 27. februar 2009 hos Wayback Machine. på sports-reference.com
Lantmäteriet

Lantmäteriet (Statens lantmäteriverk) er en svensk statlig myndighet som har til oppgave å forvalte geografisk informasjon, fastsette stedsnavn, og har ansvaret for de geodetiske referansesystemene og eiendomsinndelingen i Sverige. Ved verkets forskningsarkiv ved hovedkontoret i Gävle finnes drøyt en halv million kart, hvorav de eldste ble tegnet på 1600-tallet.
Lantmäteriet oppstod i 1974 gjennom en sammenslåing av Rikets Allmänna Kartverk, som fremstilte kart og Lantmäteristyrelsen, en myndighet for eiendomsinndeling. Det nyopprettede verket ble utlokalisert til Gävle. Senere har Centralnämnden för fastighetsdata oppgått i verket.
Lantmäteriet har omkring 2 000 ansatte, hvorav halvparten arbeider ved hovedkontoret i Gävle.


== De andre nordiske kartverkene ==
Statens kartverk, Norge
Geodatastyrelsen, Danmark
Lantmäteriverket, Finland
Landmælingar Íslands, Island


== Eksterne lenker ==
Lantmäteriet
Beverly Hills 90210

Beverly Hills 90210 er en amerikansk såpeserie for ungdom som gikk på FOX fra 1990 til 2000. Serien handlet om en gruppe ungdommer bosatt i Beverly Hills i California. Tenåringene gikk på den oppdiktede West Beverly Hills High School, og etter hvert på oppdiktede California University. Serien var skapt av Darren Star og produsert av Aaron Spelling. «90210» i tittelen refererer til et postnummer i Beverly Hills. Handlingen var opprinnelig lagt rundt tvillingene Brandon (spilt av Jason Priestley) og Brenda Walsh (spilt av Shannen Doherty) og deres tilpassing fra å flytte til Beverly Hills fra Minneapolis i Minnesota. Serien tar opp temaer som voldtekt, alkoholisme, homofiles rettigheter, narkotikamisbruk, tenåringsselvmord, aids og tenåringsgraviditet. 
I Norge gikk serien på TVNorge fra 1992.Serien oppnådde stor popularitet og ble sendt på TV rundt om i verden i mange land. Det var flere spinoffs fra serien, Melrose Place, Models Inc. og 90210. Flere av skuespillerne, blant annet Priestley, Doherty, Jennie Garth, Tori Spelling og Luke Perry ble tenåringsidoler på grunn av opptredenen i serien. 


== Skuespillere ==


== Referanser ==


== Eksterne lenker ==
(en) Beverly Hills 90210 på Internet Movie Database 
(en) Beverly Hills 90210 på Metacritic
Anders Grønneberg

Anders Jørgen Grønneberg (født 23. september 1961 i Fredrikstad) er en norsk bassist og journalist, som var med å starte gruppa CC Cowboys.
Grønneberg er mest kjent som bassist i CC Cowboys, og er også storebroren til Magnus Grønneberg, som er vokalisten i gruppa.
Til daglig jobber han som plateanmelder i Dagbladet. Grønneberg spiller i bandet Dagbandet, som er avisens husorkester. Bandet har eksistert i en rekke år med forskjellige besetninger og repertoarer. De siste fire-fem årene har Dagbandet bestått av Asle Hansen (sang, gitar), Ralf Lofstad (gitar), Anders Grønneberg (bass), Sølve Sæther (trommer) og Christina Halorsen (sang). 
Han har blitt kritisert for upassende ordbruk som anmelder. Den 23. februar 2021 var han og artisten TIX deltagere i TV-programmet Debatten på NRK1, på bakgrunn av at Grønneberg hadde gitt strykkarakter til TIX' bidrag til Melodi Grand Prix 2021. I sin artikkelen hadde Grønneberg skrevet at han skulle spise artistens pannebånd dersom TIX vant. I Debatten den påfølgende tirsdagen fikk Grønneberg servert sprøstekte biter av pannebåndet som garnityr på en pannekake.


== Diskografi ==


=== CC Cowboys ===
Blodsbrødre (1990)
Rock'n roll ryttere (1991)
Ekko: CC Cowboys Beste (1998)
På Svalbard uten strøm (2007)
40 beste (2011)
Live – Synder i sommersol (2016)


=== Andre utgivelser ===
Quadromachetas: The Memoares of a Space Tramp (1982)
Quadromachetas: Sossepappamamma (1983)
Electra/Amnesty International/Solid Productions: Rock, Love and Understanding (1991)
BMG: GratisTel sommer CD (1999)
Hver gang vi møtes: Hver gang vi møtes – Sesong 2 (2013)


== Referanser ==


== Eksterne lenker ==
(en) Anders Grønneberg på Discogs 
(en) Anders Grønneberg på MusicBrainz
Hafrsfjordbrua

Hafrsfjordbrua er ei betongbjelkebru som går fra Sunde i Stavanger kommune til Jåsund i Tananger krets i Sola kommune. Brua er ble offisielt åpnet 15. juni 1967 og er i bruk i dag. Brua er en del av riksvei 509 og er om lag 220 meter lang. Statens vegvesen har planer om ny bru i fremtiden som skal ha 4 felt, 2 for kollektiv.


== Historie ==
Den første brua over sundet var en steinbru med roterende brulegeme slik at seilbåter kunne slippe gjennom. Den ble åpnet i 1925, og erstattet da fergeforbindelsen mellom Buseneset og Jåsund.
På begge sider av sundet kan man se rester av den gamle brua. En av de runde steinpillarene står igjen i sundet, resten er revet. Fra gang- og sykkelveien på den nye brua går det som er igjen av veien ut til den gamle brua.


== Se også ==
Liste over broer i Norge
Liste over broer i Norge etter lengde


== Referanser ==